**Program radionica „Rastimo zajedno“**

 **Dječji vrtić „Radost“ Poreč ponovno organizira samo za roditelje djece polaznika programa vrtića Radost ciklus radionica „Rastimo zajedno“. Ovaj Program dio je šireg Unicef-ovog programa «Prve tri su najvažnije» i provodi ga posebno educiran tim. Cilj mu je pružiti roditeljima podršku, znanje i vještine relevantne za pozitivno roditeljstvo, a ujedno i pomoći u ostvarivanju prava na roditeljstvo u najboljem interesu djeteta.**

 **Program se sastoji od 11 radionica, koje su namijenjene roditeljima djece jasličke i vrtićke dobi. Radionica je namijenjena onima koji jednom tjedno mogu odvojiti vrijeme za 11 susreta. Susret se održava ponedjeljkom od 17,00 do 19,00 sati. Program je za roditelje u potpunosti besplatan, a ciklus radionica će se provoditi u prostoru Dječjeg vrtića „Radost“ Poreč.**

 **Prvi susret je u ponedjeljak 19.09.2016. u 17,00.**

 **Na radionicama za roditelje "Rastimo zajedno" kroz predavanja i vježbe stječu se znanja i vještine za bolji odnos s djetetom, izmjenjuju se iskustva o rješavanju problema s djetetom i kroz druženje sa drugim roditeljima se postaje sigurniji, jači, samopouzdaniji roditelj.**

**Program je podijeljen u 11 širih tema – radionica:**

**-     Roditelji 21. stoljeća**

**-        Roditeljstvo u najboljem interesu djeteta**

**-        Roditeljski ciljevi**

**-        Sva naša djeca i kako ih volimo**

**-        Slušanje-vještina roditeljstva**

**-        Kako dijete uči o svijetu oko sebe**

**-        Postavljanje granica**

**-        Biramo i kreiramo rješenja**

**-        Još želim znati**

**-        Biti roditelj: utjecaj i izbori**

**-        Završetak i novi početak**

**Prijaviti se možete na brojeve telefona: 052/431062 ili 091/4310622,te osobnim dolaskom na prvi susret!**

**Uključite se u radionice s roditeljima o roditeljstvu - Rastimo zajedno u kojoj ćemo učiti rasti zajedno!**

